stanford-oval/wikipedia huggingface dataset:
ตำบลท่าโพ

| ตำบลท่าโพ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Tha Pho
ตำบลท่าโพ
พิกัด: 15°21′52.0″N 99°59′12.5″E﻿ / ﻿15.364444°N 99.986806°E﻿ / 15.364444; 99.986806
ประเทศ: ไทย
จังหวัด: อุทัยธานี
อำเภอ: หนองขาหย่าง
พื้นที่
 • ทั้งหมด: 14.53 ตร.กม. (5.61 ตร.ไมล์)
ประชากร (2566)
 • ทั้งหมด: 2,261 คน
 • ความหนาแน่น: 155.60 คน/ตร.กม. (403.0 คน/ตร.ไมล์)
รหัสไปรษณีย์ : 61130
รหัสภูมิศาสตร์: 610506
 ส่วนหนึ่งของสารานุกรมประเทศไทย
ท่าโพ เป็นตำบลในอำเภอหนองขาหย่าง จังหวัดอุทัยธานี
ที่ตั้งและอาณาเขต

ตำบลท่าโพมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลหนองพังค่า ตำบลหนองแก และตำบลดอนขวาง (อำเภอเมืองอุทัยธานี)
ทิศตะวันออก ติดต่อตำบลน้ำซึม (อำเภอเมืองอุทัยธานี)
ทิศใต้ ติดต่อกับตำบลหมกแถว
ทิศตะวันตก ติดต่อกับตำบลหนองขาหย่าง
ประวัติ

ท่าโพเป็นตำบลในอำเภอหนองพลวง จังหวัดอุทัยธานี ตั้งเป็นตำบลตั้งแต่ พ.ศ. 2443 มีหมู่บ้านมากถึง 7 หมู่บ้าน ต่อมาปี พ.ศ. 2485 เกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทยจึงยุบตำบลห้วยรอบเพื่อเป็นการประหยัดงบประมาณ ได้โอน 3 หมู่บ้านของตำบลหมกแถวมาขึ้นกับตำบลท่าโพ จนกระทั่งปี พ.ศ. 2490 ได้แยกหมู่ 5 บ้านหมกแถว หมู่ 6 บ้านหนองเขาขัน และหมู่ 7 บ้านทุ่งใหญ่ ไปตั้งเป็น ตำบลหมกแถว ทำให้ตำบลท่าโพเหลือพื้นที่ 4 หมู่บ้านจนถึงปัจจุบัน
บ้านท่าโพเป็นหมู่บ้านคนไทยที่เก่าแก่ราว พ.ศ. 2304 สมัยกรุงศรีอยุธยาตอนปลาย เดิมเป็นพื้นที่ป่าดงดิบ มีสัตว์ป่าอาศัยอยู่ชุกชุมและมีหนองน้ำให้สัตว์อาศัยอยู่กินโดยเฉพาะวัวแดง จึงเรียกหนองน้ำนี้ว่า หนองวัวแดง ปัจจุบันนี้คือหนองประแดง ต่อมาได้มีผู้คนเข้ามาอาศัยเรียกบ้านนี้ว่า "ท่าโค" (ท่าวัวแดงลงกินน้ำ) ภายหลังได้เรียกเป็น บ้านท่าโพ หรืออีกนัยหนึ่ง เนื่องจากบริเวณกลางหมู่บ้านมีต้นโพใหญ่มีสายพันธุ์ของพระศรีมหาโพธิ์พุทธคยา "โพธิ์พันธุ์ศรี" และบริเวณนี้เดิมเป็นด่านชุมทางข้ามระหว่างอยุธยากับเชียงใหม่ จึงได้ชื่อบ้านนี้ว่า "บ้านท่าโพธิ์พันธุ์ศรี" ต่อมาเรียกกร่อนว่า บ้านท่าโพ จนถึงปัจจุบัน
การแบ่งเขตการปกครอง > การปกครองส่วนภูมิภาค

พื้นที่ตำบลท่าโพประกอบด้วยหมู่บ้านทั้งสิ้นจำนวน 4 หมู่บ้าน มีจำนวนประชากร 2,261 คน แบ่งเป็นชาย 1,035 คน หญิง 1,226 คน (เดือนธันวาคม 2566) เป็นตำบลที่มีจำนวนประชากรมากที่สุดอันดับ 4 จาก 9 ตำบลในอำเภอหนองขาหย่าง
* ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก
| หมู่บ้าน | พ> ศ. 2566 | พ> ศ. 2565 | พ> ศ. 2564 | พ> ศ. 2563 | พ> ศ. 2562 | พ> ศ. 2561 | พ> ศ. 2560 |
| --- | --- | --- | --- | --- | --- | --- | --- |
| ท่าโพ (ม.3) | 757 | 754 | 746 | 754 | 767 | 758 | 775 |
| ท่าโพ (ม.4) | 532 | 528 | 531 | 540 | 546 | 557 | 565 |
| พันสี (ม.1) | 501 | 505 | 509 | 520 | 522 | 523 | 517 |
| พันสี (ม.2) | 471 | 463 | 455 | 449 | 442 | 436 | 433 |
| รวม | 2,261 | 2,250 | 2,241 | 2,263 | 2,277 | 2,274 | 2,290 |
การแบ่งเขตการปกครอง > การปกครองส่วนท้องถิ่น

ปัจจุบันตำบลท่าโพทั้งตำบลอยู่ในเขตองค์การบริหารส่วนตำบลท่าโพ ซึ่งเดิมมีฐานะเป็นสภาตำบลท่าโพ ในปี พ.ศ. 2517 ต่อมาปี พ.ศ. 2541 สภาตำบลท่าโพมี 4 หมู่บ้าน พื้นที่ 14.53 ตารางกิโลเมตร ประชากร 2,174 คน และ 583 ครัวเรือน ปี พ.ศ. 2542 กระทรวงมหาดไทยจึงพิจารณาให้สภาตำบลท่าโพอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลท่าโพ
ตำบลบางกุ้ง (อำเภอบางคนที)

| ตำบลบางกุ้ง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Bang Kung
พระอุโบสถวัดบางกุ้ง เมื่อมองผ่านหน้าต่างเข้าสู่ภายในจะเห็นพระประธาน "หลวงพ่อนิลมณี"
ประเทศ: ไทย
จังหวัด: สมุทรสงคราม
อำเภอ: บางคนที
พื้นที่
 • ทั้งหมด: 3.25 ตร.กม. (1.25 ตร.ไมล์)
ประชากร (2563)
 • ทั้งหมด: 1,581 คน
 • ความหนาแน่น: 486.46 คน/ตร.กม. (1,259.9 คน/ตร.ไมล์)
รหัสไปรษณีย์ : 75120
รหัสภูมิศาสตร์: 750208
 ส่วนหนึ่งของสารานุกรมประเทศไทย
บางกุ้ง เป็นตำบลในอำเภอบางคนที จังหวัดสมุทรสงคราม ตั้งอยู่ในเขตการปกครองส่วนท้องถิ่นขององค์การบริหารส่วนตำบลโรงหีบ
หลวงพ่อนิลมณี พระประธานประจำพระอุโบสถที่ถูกต้นไทรปกคลุม
ที่ตั้งและอาณาเขต

ตำบลบางกุ้งตั้งอยู่ทางทิศตะวันออกของอำเภอบางคนที มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลโรงหีบ (อำเภอบางคนที)
ทิศตะวันออก ติดต่อกับแม่น้ำแม่กลอง (เขตตำบลกระดังงา ตำบลบางพรม อำเภอบางคนที และตำบลบางช้าง อำเภออัมพวา)
ทิศใต้ ติดต่อกับตำบลแควอ้อม (อำเภออัมพวา)
ทิศตะวันตก ติดต่อกับตำบลบางสะแก (อำเภอบางคนที)
ประวัติ

ตำบลบางกุ้งอยู่ในเขตอำเภอบางคนที เดิมเป็นพื้นที่ของตำบลไทรโยค และตำบลวัดโบสถ์ มีการปกครองในเขตพื้นที่ทั้งหมด 7 หมู่บ้าน และในปี พ.ศ. 2483 กระทรวงมหาดไทยได้ยุบรวมพื้นที่ตำบลเนื่องจากมีตำบลมากเกินไป โดยยุบรวมพื้นที่ตำบลไทรโยค เข้ากับตำบลวัดโบสถ์ แล้วจัดตั้งเป็น "ตำบลบางกุ้ง" ตามประกาศกระทรวงมหาดไทยลงวันที่ 29 กรกฎาคม พ.ศ. 2483 โดยให้มีผลตั้งแต่วันที่ 6 สิงหาคม ปีเดียวกัน โดยขนานนามชื่อตำบลใหม่ตาม "ค่ายบางกุ้ง" ซึ่งเป็นค่ายทหารสมัยสมเด็จพระที่นั่งสุริยาศน์อมรินทร์ และ "วัดบางกุ้ง" เป็นวัดเก่าแก่ตั้งอยู่ในเขตตำบลบางกุ้ง อำเภอบางคนที จังหวัดสมุทรสงคราม สร้างขึ้นตั้งแต่สมัยกรุงศรีอยุธยาเป็นราชธานี มีจุดเด่นที่พระอุโบสถ ซึ่งเป็นโบสถ์เก่าแก่ ถูกปกคลุมทั้งอาคารด้วยรากของต้นโพธิ์ ต้นกร่าง ต้นไกร จนได้รับยกให้เป็นอันซีนแห่งหนึ่งในจังหวัดสมุทรสงคราม
ต่อมาได้มีการจัดตั้งสภาตำบลบางกุ้ง ในวันที่ 22 พฤษภาคม พ.ศ. 2517 ก่อนที่ต่อมาสภาตำบลบางกุ้งได้รับการจัดตั้งเป็นองค์การบริหารส่วนตำบลบางกุ้ง ตามประกาศกระทรวงมหาดไทย เมื่อวันที่ 16 ธันวาคม พ.ศ. 2539 และมีผลในวันที่ 25 ธันวาคม ปีเดียวกัน เป็นต้นมา และในวันที่ 15 กันยายน 2547 ทางกระทรวงมหาดไทยได้ประกาศยุบองค์การบริหารส่วนตำบลบางกุ้ง รวมกับองค์การบริหารส่วนตำบลโรงหีบ เนื่องจากมีประชากรไม่ถึงเกณฑ์
ตำบลแจระแม

| ตำบลแจระแม |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Chaeramae
แผนที่แสดงที่ตั้งของตำบลแจระแม
ประเทศ: ไทย
จังหวัด: อุบลราชธานี
อำเภอ: เมืองอุบลราชธานี
พื้นที่
 • ทั้งหมด: 51.01 ตร.กม. (19.70 ตร.ไมล์)
ประชากร (2019)
 • ทั้งหมด: 13,608 คน
 • ความหนาแน่น: 266.77 คน/ตร.กม. (690.9 คน/ตร.ไมล์)
รหัสไปรษณีย์ : 34000
รหัสภูมิศาสตร์: 340109
เว็บไซต์: เว็บไซต์เทศบาลเมืองแจระแม
 ส่วนหนึ่งของสารานุกรมประเทศไทย
ตำบลแจระแม เป็นตำบลในอำเภอเมืองฯ จังหวัดอุบลราชธานี ตั้งอยู่ทางทิศตะวันตกของอำเภอเมืองอุบลราชธานี ห่างจากตัวเมืองอุบลราชธานีประมาณ 3 กิโลเมตร มีพื้นที่ 51.01 ตารางกิโลเมตร และมีหมู่บ้านในเขตปกครองทั้งสิ้น 10 หมู่บ้าน พื้นที่ส่วนใหญ่ตั้งอยู่ในเขตเทศบาลเมืองแจระแม โดยมีพื้นที่บางส่วนของ 3 หมู่บ้าน คือ บ้านท่าบ่อใต้ บ้านท่าบ่อ และบ้านหนองหอย ที่อยู่ภายในเขตเทศบาลตำบลอุบล ลักษณะชุมชนในพื้นที่ส่วนใหญ่เป็นชุมชนชานเมืองที่รองรับการขยายตัวของเทศบาลนครอุบลราชธานี
ในสมัยโบราณ ชุมชนแถบนี้เป็นแหล่งผลิตเกลือสินเธาว์โดยใช้ดินเค็มจากลำห้วย ส่วนการจัดตั้งตำบลแจระแมนั้นเกิดขึ้นในช่วงใดไม่ปรากฏแน่ชัด โดยปรากฏชื่อตำบลแจระแมเป็นครั้งแรกในเอกสารทางราชการในปี พ.ศ. 2517 ซึ่งต่อมาได้มีการจัดตั้งองค์การบริหารส่วนตำบลแจระแมขึ้นมาในปี พ.ศ. 2539 เพื่อจัดการดูแลชุมชนในพื้นที่ จนกระทั่งในปี พ.ศ. 2544 ได้มีการแยกพื้นที่บางส่วนของ 3 ชุมชนเลียบถนนเลี่ยงเมืองออกไปเพื่อจัดตั้งเป็นเทศบาลตำบลอุบล ส่วนพื้นที่ที่เหลือขององค์การบริหารส่วนตำบลแจระแมได้รับการยกฐานะขึ้นเป็นเทศบาลเมืองแจระแมใน พ.ศ. 2555
ประวัติ

ชุมชนในแถบตำบลแจระแมนั้น เดิมเป็นชุมชนที่ผลิตเกลือสินเธาว์ในสมัยโบราณ โดยใช้ดินเค็มจากลำห้วย ซึ่งใช้เป็นที่สัญจรผ่านไปมาของคนทั่วไป เมื่อนำดินเค็มใส่รางแล้วนำน้ำมาเทแล้วกวนจนน้ำละลายเกลือจากดิน เมื่อผู้คนสัญจรผ่านไปมาจึงเรียกให้คนมาชิมรสเกลือ เป็นภาษาอีสานว่า "แจะทำแม้" ต่อมาจึงเพี้ยนเป็น "แจระแม" และใช้เป็นชื่อเรียกลำห้วยดังกล่าวว่า ห้วยแจระแม มาจนถึงปัจจุบัน
ชุมชนแจระแมได้รับการยกฐานะเป็น "องค์การบริหารส่วนตำบลแจระแม" เมื่อวันที่ 28 เมษายน พ.ศ. 2539 ตามประกาศกระทรวงมหาดไทย ลงวันที่ 19 มกราคม พ.ศ. 2539 ซึ่งประกาศในราชกิจจานุเบกษา ฉบับทั่วไป เล่มที่ 113 ตอนที่ 96 ลงวันที่ 30 มกราคม พ.ศ. 2539 ต่อมาองค์การบริหารส่วนตำบลแจระแมได้รับการจัดตั้งเป็นเทศบาลเมืองเมื่อ 5 กันยายน พ.ศ. 2555 ต่อมาในปี พ.ศ. 2544 ได้มีแยกชุมชนบางส่วนบริเวณเลียบถนนเลี่ยงเมือง ได้แก่ หมู่ที่ 1 บ้านท่าบ่อ (บ้านท่าบ่อใต้ในปัจจุบัน), หมู่ที่ 2 บ้านท่าบ่อ และหมู่ที่ 10 บ้านหนองหอย ให้ไปอยู่ภายใต้การบริหารของเทศบาลตำบลอุบล ซึ่งถูกจัดตั้งขึ้นในปีเดียวกันนั้น
เมื่อวันที่ 5 กันยายน พ.ศ. 2555 กระทรวงมหาดไทยได้มีประกาศจัดตั้งเทศบาลเมืองแจระแม โดยยกฐานะจากองค์การบริหารส่วนตำบลแจระแม ให้มีขอบเขตพื้นที่การบริหารครอบคลุมพื้นที่ตำบลแจระแมทั้งหมดที่อยู่นอกเหนือเขตปกครองของเทศบาลตำบลอุบล
ขนาดและที่ตั้ง

ตำบลแจระแมตั้งอยู่ทางทิศตะวันตกของเมืองอุบลราชธานี ระยะทางห่างจากตัวเมืองฯ ประมาณ 3 กิโลเมตร การคมนาคมผ่านถนนสายหลักทางหลวงหมายเลข 212 (ถนนชยางกรู) มีขนาดพื้นที่  51.01  ตารางกิโลเมตร แบ่งเป็นพื้นที่ของเทศบาลเมืองแจระแม 50 ตารางกิโลเมตร และพื้นที่ของเทศบาลตำบลอุบล 1.01 ตารางกิโลเมตร มีอาณาเขตติดต่อกับองค์การปกครองส่วนท้องถิ่นอื่น ดังนี้
ชุมชนและประชากร

ตำบลแจระแมประกอบด้วยหมู่บ้านทั้งสิ้น 10 หมู่บ้าน ในจำนวนนี้มี 3 หมู่บ้านที่ตั้งอยู่ระหว่างพื้นที่ของเทศบาลเมืองแจระแมและเทศบาลตำบลอุบล คือ หมู่ที่ 1 บ้านท่าบ่อใต้, หมู่ที่ 2 บ้านท่าบ่อเหนือ และหมู่ที่ 10 บ้านหนองหอย ส่วนอีก 7 หมู่บ้านที่เหลือนั้นตั้งอยู่ในเขตเทศบาลเมืองแจระแมทั้งหมด ปัจจุบัน ตำบลแจระแมมีประชากรทั้งสิ้น 13,681 คน แบ่งเป็น 5,381 ครัวเรือน นับถือศาสนาพุทธ (ร้อยละ 89.99) รองลงมาเป็นศาสนาคริสต์ (ร้อยละ 10.00) ส่วนใหญ่ประกอบอาชีพรับจ้างทั่วไป
จำนวนประชากรแยกรายหมู่บ้านและชุมชนย้อนหลัง 10 ปี ดังแสดงในรายการต่อไปนี้
| สถิติประชากรตามทะเบียนราษฎร   ตำบลแจระแม > ปี (พ.ศ.) | สถิติประชากรตามทะเบียนราษฎร   ตำบลแจระแม > ประชากร | สถิติประชากรตามทะเบียนราษฎร   ตำบลแจระแม > ±% |
| --- | --- | --- |
| 2536 | 11,431 | — |
| 2539 | 11,850 | +3.67% |
| 2542 | 12,203 | +2.98% |
| 2545 | 12,591 | +3.18% |
| 2547 | 12,662 | +0.56% |
| 2549 | 12,698 | +0.29% |
| 2551 | 12,697 | -0.01% |
| 2553 | 12,768 | +0.56% |
| 2555 | 12,744 | -0.19% |
| 2557 | 13,439 | +5.45% |
| 2559 | 13,540 | +0.75% |
| 2561 | 13,608 | +0.50% |
| หมู่บ้าน | ชุมชน | ประชากร (คน)> พ.ศ. 2562 | ประชากร (คน)> พ.ศ. 2561 | ประชากร (คน)> พ.ศ. 2560 | ประชากร (คน)> พ.ศ. 2559 | ประชากร (คน)> พ.ศ. 2558 | ประชากร (คน)> พ.ศ. 2557 | ประชากร (คน)> พ.ศ. 2556 | ประชากร (คน)> พ.ศ. 2555 | ประชากร (คน)> พ.ศ. 2554 | ประชากร (คน)> พ.ศ. 2553 |
| --- | --- | --- | --- | --- | --- | --- | --- | --- | --- | --- | --- |
| ทะเบียนบ้านกลาง | — | 4 | 0 | 0 | 0 | 0 | 0 | 0 | 0 | 0 | 0 |
| บ้านท่าบ่อใต้† | หมู่ที่ 1 | 1,701 | 1,719 | 1,710 | 1,671 | 1,680 | 1,675 | 1,699 | 1,707 | 1,694 | 1,703 |
| บ้านท่าบ่อ† | หมู่ที่ 2 | 3,268 | 3,296 | 3,315 | 3,355 | 3,355 | 3,351 | 3,333 | 3,320 | 3,376 | 3,420 |
| บ้านหนองแก | หมู่ที่ 3 | 1,645 | 1,627 | 1,631 | 1,628 | 1,635 | 1,611 | 1,616 | 1,601 | 1,584 | 1,578 |
| บ้านหนองจาน | หมู่ที่ 4 | 1,287 | 1,278 | 1,248 | 1,238 | 1,222 | 1,219 | 1,208 | 1,217 | 1,188 | 1,177 |
| บ้านทุ่งขุนน้อย | หมู่ที่ 5 | 1,225 | 1,209 | 1,200 | 1,187 | 1,175 | 1,171 | 1,160 | 1,162 | 1,154 | 1,153 |
| บ้านคูเดื่อ | หมู่ที่ 6 | 1,093 | 1,086 | 1,074 | 1,087 | 1,073 | 1,060 | 1,051 | 1,027 | 1,012 | 997 |
| บ้านทับไทย | หมู่ที่ 7 | 1,659 | 1,729 | 1,788 | 1,700 | 1,560 | 1,447 | 1,303 | 1,106 | 1,112 | 1,094 |
| บ้านท่ากกแห่ | หมู่ที่ 8 | 397 | 391 | 393 | 383 | 383 | 382 | 372 | 363 | 368 | 370 |
| บ้านทุ่งหว้า | หมู่ที่ 9 | 447 | 444 | 441 | 430 | 421 | 402 | 409 | 416 | 406 | 388 |
| บ้านหนองหอย† | หมู่ที่ 10 | 955 | 829 | 771 | 861 | 1,046 | 1,121 | 1,116 | 825 | 859 | 888 |
| รวมตำบลแจระแม | รวมตำบลแจระแม | 13,681 | 13,608 | 13,571 | 13,540 | 13,550 | 13,439 | 13,267 | 12,744 | 12,753 | 12,768 |
สถานที่สำคัญ

มหาวิทยาลัยราชธานี
เซ็นทรัล อุบลราชธานี
หาดคูเดื่อ เป็นหาดทรายขนาดใหญ่ริมฝั่งแม่น้ำมูล อยู่ห่างจากตัวเมืองอุบลราชธานีประมาณ 12 กิโลเมตร เป็นสถานที่ท่องเที่ยวที่สำคัญแห่งหนึ่งของตำบลแจระแม
ดูเพิ่ม

เทศบาลเมืองแจระแม
เทศบาลตำบลอุบล
องค์การบริหารส่วนตำบลบัวงาม (อำเภอเดชอุดม)

สำหรับสถานที่อื่นที่มีชื่อเดียวกัน ดูที่ องค์การบริหารส่วนตำบลบัวงาม
| องค์การบริหารส่วนตำบลบัวงาม |
| --- | --- |
องค์การบริหารส่วนตำบล
อบต.บัวงามสถานที่ตั้งในอุบลราชธานี
พิกัด: 14°48′38.6″N 105°11′52.7″E﻿ / ﻿14.810722°N 105.197972°E﻿ / 14.810722; 105.197972
ประเทศ:  ไทย
จังหวัด: อุบลราชธานี
อำเภอ: เดชอุดม
พื้นที่
 • ทั้งหมด: 62.148 ตร.กม. (23.995 ตร.ไมล์)
ประชากร (2562)
 • ทั้งหมด: 5,554 คน
 • ความหนาแน่น: 89.36 คน/ตร.กม. (231.4 คน/ตร.ไมล์)
รหัส อปท.: 06340718
ที่อยู่ที่ทำการ: ที่ทำการองค์การบริหารส่วนตำบลบัวงาม  หมู่ที่ 7 ตำบลบัวงาม อำเภอเดชอุดม จังหวัดอุบลราชธานี 34140
โทรศัพท์: 045210814
โทรสาร: 045210814
เว็บไซต์: เว็บไซต์ทางการ
 ส่วนหนึ่งของสารานุกรมประเทศไทย
องค์การบริหารส่วนตำบลบัวงาม เป็นองค์การปกครองส่วนท้องถิ่นระดับตำบลในพื้นที่ของตำบลบัวงาม อำเภอเดชอุดม จังหวัดอุบลราชธานี มีพื้นที่ภายใต้การบริหารครอบคลุมชุมชน 15 ชุมชน จากทั้งหมด 16 ชุมชนของตำบลบัวงาม ปัจจุบันที่ทำการของหน่วยบริหารตั้งอยู่ในพื้นที่หมู่ที่ 7 บ้านดอนชีนอก ซึ่งเป็นชุมชนที่อยู่ทางทิศตะวันตกเฉียงเหนือของตำบล
ปัจจุบันในพื้นที่รับผิดชอบขององค์การบริหารส่วนตำบลบัวงามมีประชากรทั้งสิ้น 5,554 คน ส่วนใหญ่ประกอบอาชีพเกษตรกรรม พูดภาษาท้องถิ่น (ภาษาอีสาน) นับถือศาสนาพุทธ
ประวัติ

เดิมพื้นที่ตำบลบัวงามในปัจจุบันนั้น อยู่ภายใต้การบริหารขององค์การบริหารส่วนตำบลกลาง อำเภอเดชอุดม จังหวัดอุบลราชธานี โดยชุมชนแรกเริ่มที่ถูกก่อตั้งขึ้นในพื้นที่ดังกล่าวนั้นมีอยู่ 2 แห่ง คือ ชุมชนบ้านบัวทอง และชุมชนบ้านหนองสนม ต่อมาในช่วงปลายพุทธทศวรรษ 2490 เริ่มมีผู้คนจากต่างถิ่นอพยพเข้ามาตั้งถิ่นฐานอยู่ในพื้นที่ดังกล่าวมากขึ้น โดยเฉพาะพื้นที่ดอนที่อยู่ทางทิศใต้ของบ้านหนองสนมประมาณ 4 กิโลเมตร ซึ่งมีชื่อเรียกในสมัยนั้นว่า โนนหมากเดือย ต่อมาในภายหลังได้การตั้งเป็น บ้านโนนหมากเดือย ขึ้นโดยเป็นหมู่บ้านฝากที่อยู่ภายในพื้นที่ของหมู่ที่ 2 บ้านหนองสนม ซึ่งขึ้นกับตำบลกลางในขณะนั้น ในปี พ.ศ. 2504 ชุมชนจึงได้รับการแต่งตั้งเป็นหมู่บ้านโดยถูกต้องตามพระราชบัญญัติลักษณะการปกครองท้องถิ่น และได้ตั้งชื่อหมู่บ้านใหม่ว่า บ้านบัวงาม เนื่องจากหมู่บ้านแห่งนี้ตั้งอยู่ระหว่างลำห้วยเล็ก ๆ 2 สาย คือห้วยบัวเหนือ และห้วยบัวใต้ ซึ่งไหลมาบรรจบกันก่อนที่จะไหลลงสู่ลำน้ำโดมใหญ่ ซึ่งมีลักษณะคล้ายดอกบัว จากนั้นชุมชนดังกล่าวได้มีการขยายตัวอย่างต่อเนื่อง ประชาชนจากชุมชนเดิมได้อพยพย้ายออกไปก่อตั้งชุมชนใหม่โดยรอบหลายชุมชน จนกระทั่งในปี พ.ศ. 2522 ได้มีการแยกพื้นที่ทางตะวันออกของตำบลกลางออกมาเพื่อก่อตั้งเป็นตำบลบัวงาม
ในระยะแรกนั้น การบริหารจัดการต่างๆภายในพื้นที่ตำบลบัวงามนั้นจะอยู่ภายใต้การควบคุมของสภาตำบลบัวงามทั้งหมด จนกระทั่งปี พ.ศ. 2537 ได้มีการยกฐานะยกฐานะสภาตำบลบัวงาม เป็นองค์การบริหารส่วนตำบลบัวงาม  ตามพระราชบัญญัติสภาตำบลและองค์การบริหารส่วนตำบล พ.ศ. 2537  โดยประกาศกระทรวงมหาดไทย เรื่องการจัดตั้งองค์การบริหารส่วนตำบล วันที่ 16 ธันวาคม 2539  และมีผลใช้บังคับเมื่อวันที่ 23 กุมภาพันธ์ 2540 โดยที่ที่ทำการตั้งอยู่ภายในพื้นที่ชุมชนหมู่ที่ 1 บ้านบัวงาม (ปัจจุบันพื้นที่ดังกล่าวแยกตัวออกมาเป็นชุมชนหมู่ที่ 15 บ้านบัวงาม) จากนั้นในปี พ.ศ. 2537 ได้มีการยกระดับพื้นที่สุขาภิบาลบัวงาม ซึ่งมีพื้นที่ครอบคลุมชุมชนบ้านแสงจันทร์ และชุมชนบ้านบัวงาม ขึ้นเป็นเทศบาลตำบลบัวงาม ทำให้ต้องย้ายที่ทำการขององค์การบริหารส่วนตำบลบัวงามมาที่ชุมชนหมู่ที่ 2 บ้านหนองสนม จนกระทั่ง ในปี พ.ศ. 2542 ได้มีการประกาศขยายเขตอำนาจการปกครองของเทศบาลตำบลบัวงามเพื่อให้ครอบคลุมพื้นที่ชุมชนบ้านหนองสนม จึงได้มีการย้ายที่ทำการขององค์การบริหารส่วนตำบลบัวงามมาไว้ ณ ที่ตั้งปัจจุบัน คือ ชุมชนหมู่ที่ 7 บ้านดอนชีนอก
สภาพภูมิศาสตร์ > ลักษณะที่ตั้ง

พื้นที่ภายใต้การบริหารขององค์การบริหารส่วนตำบลบัวงามนั้นมีทั้งสิ้น 62.148 ตารางกิโลเมตร ครอบคลุมพื้นที่ส่วนใหญ่ของตำบลบัวงาม ห่างจากตัวอำเภอเดชอุดมมาทางทิศตะวันออกเฉียงใต้ตามทางหลวงแผ่นดินหมายเลข 2182 (ตอนเดชอุดม – บุณฑริก) ประมาณ 17 กิโลเมตร  มีอาณาเขตติดต่อกับตำบลต่างๆ ดังนี้
ทิศเหนือ ติดต่อกับเขตขององค์การบริหารส่วนตำบลคำครั่ง อำเภอเดชอุดม และองค์การบริหารส่วนตำบลนาโพธิ์ อำเภอบุณฑริก
ทิศใต้ ติดต่อกับเขตองค์การบริหารส่วนตำบลกลาง อำเภอเดชอุดม และองค์การบริหารส่วนตำบลกลางโสกแสง อำเภอนาจะหลวย
ทิศตะวันตก ติดต่อกับเขตองค์การบริหารส่วนตำบลกลาง อำเภอเดชอุดม
ทิศตะวันออก ติดต่อกับเขตองค์การบริหารส่วนตำบลหนองสะโน และองค์การบริหารส่วนตำบลนาโพธิ์ อำเภอบุณฑริก
สภาพภูมิศาสตร์ > ภูมิประเทศ

| สถิติประชากรตามทะเบียนราษฎร   องค์การบริหารส่วนตำบลบัวงาม > ปี (พ.ศ.) | สถิติประชากรตามทะเบียนราษฎร   องค์การบริหารส่วนตำบลบัวงาม > ประชากร | สถิติประชากรตามทะเบียนราษฎร   องค์การบริหารส่วนตำบลบัวงาม > ±% |
| --- | --- | --- |
| 2545 | 4,666 | — |
| 2547 | 4,919 | +5.42% |
| 2549 | 4,965 | +0.94% |
| 2551 | 5,051 | +1.73% |
| 2553 | 5,146 | +1.88% |
| 2555 | 5,279 | +2.58% |
| 2557 | 5,314 | +0.66% |
| 2559 | 5,424 | +2.07% |
| 2560 | 5,473 | +0.90% |
| 2561 | 5,495 | +0.40% |
สภาพภูมิประเทศของพื้นที่ภายใต้การรับผิดชอบขององค์การบริหารส่วนตำบลบัวงาม ส่วนใหญ่เป็นพื้นที่ราบ และเป็นเนินสูงในบางแห่ง ระดับความสูงจากน้ำทะเลเฉลี่ย 500 ฟุต พื้นที่ส่วนใหญ่ใช้ทำเกษตรกรรม และบางส่วนเป็นที่ดินสาธารณะประโยชน์ มีลำห้วยและแหล่งน้ำกระจายอยู่ทั่วไป มีแหล่งน้ำที่สำคัญทางการเกษตร ได้แก่
ลำห้วยแสนคำ  ไหลผ่านพื้นที่ทางตอนเหนือของตำบล ครอบคลุมพื้นที่ราบระหว่างหมู่บ้านแสงจันทร์และบ้านหนองสนม
ลำห้วยหินสิ่ว  ไหลผ่านพื้นที่ทางตอนเหนือของตำบล และเป็นเขตแดนธรรมชาติระหว่างตำบลบัวงาม และตำบลคำครั่ง อำเภอเดชอุดม
ลำห้วยบัวเหนือ ไหลผ่านพื้นที่ทางตอนกลางของตำบล บริเวณพื้นที่ของหมู่บ้านบัวงาม
ลำห้วยบัวใต้ ไหลผ่านพื้นที่ราบทางตอนใต้ของตำบล ระหว่างหมู่บ้านบัวงาม หมู่บ้านนาเลิง หมู่บ้านบัวทอง หมู่บ้านหนองแวง หมู่บ้านโนนแฝก และไปบรรจบกับลำห้วยบัวเหนือบริเวณหมู่บ้านบัวทอง และไหลลงสู่ลำโดมใหญ่ในเขตพื้นที่ตำบลกลาง
สภาพภูมิศาสตร์ > ภูมิอากาศ

ลักษณะภูมิอากาศของพื้นที่ภายใต้การรับผิดชอบขององค์การบริหารส่วนตำบลบัวงามนั้น หากอาศัยเกณฑ์การแบ่งเขตภูมิอากาศแบบเคิปเปน (Köppen climate classification) จะถูกจัดอยู่ในภูมิอากาศแบบทุ่งหญ้าสะวันนา เช่นเดียวกันพื้นที่อื่นๆทางตอนบนของประเทศไทย คือ มีลักษณะร้อนชื้นสลับแห้งหรือลักษณะแบบทุ่งหญ้าเขตร้อน ส่วนปัจจัยที่มีอิทธิพลต่อลักษณะภูมิอากาศของพื้นที่นี้ ได้แก่ ลักษณะแนวที่ตั้งลมมรสุมมวลอากาศเย็นจากประเทศจีน ทิศทางพายุหมุนเขตร้อน ซึ่งส่วนใหญ่จะเป็นพายุดีเปรสชั่น ส่วนลักษณะฤดูกาล โดยปกติตามมาตรฐานสากลมีเพียงฤดูเดียว คือ ฤดูร้อนชื้นและร้อนแห้งแล้ง แต่จำแนกตามภูมิศาสตร์ภูมิภาคประกอบด้วย 3 ฤดูกาล คือ
ฤดูร้อน – ช่วงระยะเวลาตั้งแต่เดือนกุมภาพันธ์ ถึง เดือนเมษายน
ฤดูฝน – ช่วงระยะเวลาตั้งแต่เดือนพฤษภาคม ถึง เดือนตุลาคม
ฤดูหนาว – ช่วงระยะเวลาตั้งแต่เดือนพฤศจิกายน ถึง เดือนมกราคม
เขตการปกครองและประชากร

ปัจจุบันพื้นที่ตำบลบัวงามปัจจุบันแบ่งการปกครองออกเป็น 17 ชุมชน โดยมี 16 ชุมชนที่มีพื้นที่อยู่ภายการดูแลรับผิดชอบขององค์การบริหารส่วนตำบลบัวงาม แต่ชุมชนบ้านบัวงาม หมู่ที่ 1, 3, 14, 15 และชุมชนบ้านหนองสนม หมู่ที่ 2, 13 นั้น มีเฉพาะพื้นที่รอบนอกเท่านั้นที่อยู่ภายใต้การดูแลรับผิดชอบขององค์การบริหารส่วนตำบลบัวงาม
| เขต/ปี | พ> ศ. 2561 (คน) | พ> ศ. 2560 (คน) | พ> ศ. 2559 (คน) | พ> ศ. 2558 (คน) | พ> ศ. 2557 (คน) | พ> ศ. 2556 (คน) | พ> ศ. 2555 (คน) | พ> ศ. 2554 (คน) | พ> ศ. 2553 (คน) | พ> ศ. 2552 (คน) |
| --- | --- | --- | --- | --- | --- | --- | --- | --- | --- | --- |
| หญิง | 2,673 | 2,662 | 2,645 | 2,620 | 2,601 | 2,627 | 2,679 | 2,551 | 2,545 | 2,511 |
| ชาย | 2,822 | 2,811 | 2,779 | 2,731 | 2,713 | 2,695 | 2,600 | 2,595 | 2,601 | 2,562 |
| รวม | 5,495 | 5,473 | 5,424 | 5,351 | 5,314 | 5,322 | 5,279 | 5,146 | 5,146 | 5,073 |
อ้างอิง: กรมการปกครอง กระทรวงมหาดไทย
ดูเพิ่ม

ตำบลบัวงาม (อำเภอเดชอุดม)
เทศบาลตำบลบัวงาม (อำเภอเดชอุดม)
ตำบลป่าแดด (อำเภอแม่สรวย)

| ตำบลป่าแดด |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Pa Daet
ประเทศ: ไทย
จังหวัด: เชียงราย
อำเภอ: แม่สรวย
พื้นที่
 • ทั้งหมด: 228 ตร.กม. (88 ตร.ไมล์)
ประชากร (2553)
 • ทั้งหมด: 10,850 คน
 • ความหนาแน่น: 48 คน/ตร.กม. (120 คน/ตร.ไมล์)
รหัสไปรษณีย์ : 57180
รหัสภูมิศาสตร์: 571002
 ส่วนหนึ่งของสารานุกรมประเทศไทย
| องค์การบริหารส่วนตำบลป่าแดด |
| --- | --- |
องค์การบริหารส่วนตำบล
   ตรา
อบต.ป่าแดด
พิกัด: 19°38′54″N 99°28′38″E﻿ / ﻿19.64833°N 99.47722°E﻿ / 19.64833; 99.47722
ประเทศ:  ไทย
จังหวัด: เชียงราย
อำเภอ: แม่สรวย
พื้นที่
 • ทั้งหมด: 228 ตร.กม. (88 ตร.ไมล์)
ประชากร (2553)
 • ทั้งหมด: 10,850 คน
 • ความหนาแน่น: 47.58 คน/ตร.กม. (123.2 คน/ตร.ไมล์)
รหัส อปท.: 06571005
ที่อยู่ที่ทำการ: 99 หมู่ 15 ถนนแม่สรวย-ฝาง ตำบลป่าแดด อำเภอแม่สรวย จังหวัดเชียงราย 57180
โทรศัพท์: (053) 708172
โทรสาร: (053) 708480
เว็บไซต์: www.padaetms.go.th
 ส่วนหนึ่งของสารานุกรมประเทศไทย
ตำบลป่าแดด เป็นตำบลหนึ่งในอำเภอแม่สรวย จังหวัดเชียงราย ตั้งอยู่ทิศตะวันตกของอำเภอแม่สรวย โดยพื้นที่ทั้งตำบลอยู่ในเขตองค์การบริหารส่วนตำบลป่าแดด
ประวัติ

องค์การบริหารส่วนตำบลป่าแดด จัดตั้งขึ้นตามประกาศกระทรวงมหาดไทย ลงวันที่ 19 มกราคม พ.ศ. 2539 เรื่องการจัดตั้งองค์การบริหารส่วนตำบล ตามมาตรา 40 และมาตราที่ 41 แห่งพระราชบัญญัติสภาตำบลและองค์การบริหารส่วนตำบล พุทธศักราช 2537 ต่อมาได้รับการจัดตั้งเป็นองค์การบริหารส่วนตำบลตามประกาศกระทรวงมหาดไทย เรื่อง การจัดตั้งองค์การบริหารส่วนตำบลขนาดกลาง และตามมติ ก อบต. จังหวัดเชียงราย  ครั้งที่ 4/2551 ลงวันที่ 28 เมษายน พ.ศ. 2551 เป็นต้นมา
ภูมิศาสตร์

ตำบลป่าแดดมีเนื้อที่ประมาณ 228 ตารางกิโลเมตร หรือ 142,500 ไร่ มีพื้นที่ส่วนใหญ่เป็นภูเขา และบางส่วนเป็นที่ราบ มีป่าไม้ค่อนข้างสมบูรณ์ เป็นต้นกำเนิดแม่น้ำแม่ตาช้าง ซึ่งเป็นแม่น้ำสำคัญของตำบล มีอาณาเขตติดต่อดังนี้
ทิศเหนือ จรดเขตองค์การบริหารส่วนตำบลบ้านหลวง อำเภอแม่อาย จังหวัดเชียงใหม่ และองค์การบริหารส่วนตำบลวาวี อำเภอแม่สรวย จังหวัดเชียงราย
ทิศตะวันออก จรดเขตเทศบาลตำบลเวียงสรวย และองค์การบริหารส่วนตำบลแม่พริก อำเภอแม่สรวย จังหวัดเชียงราย
ทิศใต้ จรดเขตองค์การบริหารส่วนตำบลแม่พริก และองค์การบริหารส่วนตำบลศรีถ้อย อำเภอแม่สรวย จังหวัดเชียงราย
ทิศตะวันตก จรดเขตองค์การบริหารส่วนตำบลศรีถ้อย อำเภอแม่สรวย จังหวัดเชียงราย และ องค์การบริหารส่วนตำบลแม่คะ อำเภอฝาง จังหวัดเชียงใหม่
องค์การบริหารส่วนตำบลป่าแดด ตั้งอยู่ หมู่ที่ 15 บ้านทุ่งรวงทอง อำเภอแม่สรวย จังหวัดเชียงราย อยู่ทางทิศตะวันตกเฉียงใต้ของที่ทำการอำเภอแม่สรวย ระยะทางห่างจากที่ทำการอำเภอแม่สรวย อยู่ 7 กิโลเมตร บนเส้นทางหลวงหมายเลข 109 ถนนสายอำเภอแม่สรวย จังหวัดเชียงราย – อำเภอฝาง จังหวัดเชียงใหม่
หมู่บ้าน

ตำบลป่าแดดประกอบด้วยหมู่บ้านจำนวน 22 หมู่บ้าน ดังนี้
หมู่ที่ 1 บ้านห้วยอ้อ
หมู่ที่ 2 บ้านไร่
หมู่ที่ 3 บ้านป่าแดด
หมู่ที่ 4 บ้านป่ากว๋าว
หมู่ที่ 5 บ้านท้าวแก่นจันทน์ หรือสะกดเป็น บ้านท้าวแก่นจันทร์
หมู่ที่ 6 บ้านสันขี้เหล็ก
หมู่ที่ 7 บ้านดอนสลี
หมู่ที่ 8 บ้านหัวฝาย
หมู่ที่ 9 บ้านห้วยหญ้าไซ
หมู่ที่ 10 บ้านโป่ง
หมู่ที่ 11 บ้านจะหา
หมู่ที่ 12 บ้านสันโค้ง
หมู่ที่ 13 บ้านสันกลาง
หมู่ที่ 14 บ้านใหม่เจริญ
หมู่ที่ 15 บ้านทุ่งรวงทอง
หมู่ที่ 16 บ้านหนองบัว
หมู่ที่ 17 บ้านสันโค้งใต้
หมู่ที่ 18 บ้านแม่ตาช้าง
หมู่ที่ 19 บ้านศรีดอนมูล
หมู่ที่ 20 บ้านห้วยมะแกง
หมู่ที่ 21 บ้านห้วยสลัก
หมู่ที่ 22 บ้านเหล่าพัฒนา
ประชากร

ข้อมูลประชากรจากฝ่ายทะเบียนอำเภอแม่สรวย จำนวนครัวเรือนทั้งสิ้น 4,086 ครัวเรือน ประชากรรวมทั้งสิ้น 11,157 คน แยกเป็นชาย 5,528 คน หญิง   5,629 คน มีความหนาแน่นเฉลี่ย 48.93 คน/ตารางกิโลเมตร
ในเขตตำบลป่าแดด จากข้อมูลพบว่ามีความหนาแน่นของประชากรเท่ากับ 47.75 คนต่อตารางกิโลเมตร ตำบลป่าแดดมีพื้นที่ทั้งหมดประมาณ 228 ตารางกิโลเมตร 142,500 ไร่ แต่สภาพพื้นที่ส่วนใหญ่จะเป็นที่ราบสลับกับภูเขาที่สูงชัน ประชากรส่วนใหญ่จะตั้งที่อยู่อาศัยบริเวณที่ราบ มีประชากรบางส่วนที่จะตั้งที่อยู่อาศัยบนภูเขา ประชากรส่วนใหญ่จะกระจุกตัวอยู่บริเวณที่ราบเชิงเขา
เศรษฐกิจ

การประกอบอาชีพในตำบล ได้แก่ เกษตรกรรม เช่น ทำนา ทำสวน ทำไร่ เลี้ยงสัตว์ ฯลฯ หัตถกรรม เช่น ทอผ้า จักสาน ฯลฯ อุตสาหกรรมในครัวเรือน ค้าขาย รับราชการ รับจ้าง
สถานศึกษา

โรงเรียนประถมศึกษา จำนวน 8 แห่ง
โรงเรียนบ้านป่าแดด(เวทยาสมิทธิ์)[ลิงก์เสีย]  หมู่ที่ 17
โรงเรียนชุมชนบ้านโป่ง หมู่ที่ 6
โรงเรียนบ้านดอนสลี หมู่ที่ 19
โรงเรียนบ้านหัวฝาย หมู่ที่ 8
โรงเรียนบ้านห้วยหญ้าไซ หมู่ที่ 9
โรงเรียนบ้านแม่ตาช้าง หมู่ที่ 18
โรงเรียนบ้านห้วยมะแกง หมู่ที่ 20
โรงเรียนบ้านห้วยสลักวิทยา หมู่ที่ 21
ศูนย์บริการการศึกษานอกโรงเรียน จำนวน 4 ศูนย์ ศูนย์บริการการศึกษานอกโรงเรียนได้ทำการเปิดสอนให้กับประชาชนในตำบลป่าแดด ให้แก่ผู้ที่ขาดโอกาสทางการศึกษาในระดับประถมศึกษา มัธยมศึกษาตอนต้น มัธยมศึกษาตอนปลาย และยังมีศูนย์บริการการศึกษาในตำบล ดังนี้
ศูนย์การศึกษาชุมชนชาวไทยภูเขาแม่ฟ้าหลวง บ้านเล็กในป่าใหญ่ หมู่ที่ 9
ศูนย์การศึกษาชุมชนชาวไทยภูเขาแม่ฟ้าหลวง บ้านอาข่าแม่ตาช้าง หมู่ที่ 11
ศูนย์การศึกษาชุมชนชาวไทยภูเขาแม่ฟ้าหลวง บ้านปางไม้ หมู่ที่ 21
ศูนย์การเรียนรู้ชุมชน ตำบลป่าแดด หมู่ที่ 10 บ้านโป่ง
ศูนย์พัฒนาเด็กเล็ก จำนวน 7 แห่ง
ศูนย์พัฒนาเด็กเล็กบ้านป่าแดด หมู่ที่ 3
ศูนย์พัฒนาเด็กเล็กบ้านป่ากว๋าว หมู่ที่ 4
ศูนย์พัฒนาเด็กเล็กบ้านโป่ง หมู่ที่ 10
ศูนย์พัฒนาเด็กเล็กบ้านศรีดอนมูล หมู่ที่ 19
ศูนย์พัฒนาเด็กเล็กบ้านห้วยหญ้าไซ หมู่ที่ 9 (อบต.ป่าแดด จัดตั้งเอง)
ศูนย์พัฒนาเด็กเล็กบ้านห้วยสลัก หมู่ที่ 21 (อบต.ป่าแดด จัดตั้งเอง)
ศูนย์พัฒนาเด็กเล็กองค์การบริหารส่วนตำบลป่าแดด หมู่ที่ 15
ศาสนา

ประชากรส่วนใหญ่นับถือศาสนาพุทธ แต่มีประชากรบางส่วนในพื้นที่หมู่ที่ 9, 11, 18, 20, 21 ส่วนใหญ่เป็นอาข่า และลาหู่ถือศาสนาคริสต์ ศาสนสถานทางพุทธศาสนา จำนวน 5 แห่ง ได้แก่
วัดบ้านโป่ง หมู่ที่ 10
วัดศรีดอนมูล หมู่ที่ 7
วัดท้าวแก่นจันทน์ หมู่ที่ 5
วัดบ้านหัวฝาย หมู่ที่ 8
วัดป่าแดด หมู่ที่ 3
และมีโบสถ์คริสตจักร จำนวน 4 แห่ง
สาธารณสุข

โรงพยาบาลส่งเสริมสุขภาพ 1 แห่ง
อัตราการมีและการใช้ส้วมราดน้ำ ร้อยละ 92.1 ตามรายงานผลการสำรวจข้อมูล จปฐ. พ.ศ. 2552
ความปลอดภัยในชีวิตและทรัพย์สิน

สถานีตำรวจชุมชนตำบลป่าแดด 2 แห่ง
หน่วยบริการประชาชน (อปพร.) 22 แห่ง